Source: https://www.vszp.sk/platitelia/rocne-zuctovanie-poistneho/rocne-zuctovanie-poistneho-za-rok-2013.html
Timestamp: 2019-05-25 15:41:36+00:00

Document:
Ročné zúčtovanie poistného za rok 2013 | VšZP
Úvod Platitelia Ročné zúčtovanie poistného Ročné zúčtovanie poistného za rok 2013
RZ je legislatívne upravené v zákone č. 580/2004 Z. z. o zdravotnom poistení v znení neskorších predpisov (ďalej "zákon") a vo vyhláške MZ SR č. 116/2014 Z. z. o podrobnostiach o vykazovaní preddavkov na poistné na verejné zdravotné poistenie, o platení preddavkov na poistné na verejné zdravotné poistenie a nedoplatkov, o ročnom zúčtovaní poistného a povinnostiach pri ročnom zúčtovaní poistného a o vzore ročného zúčtovania poistného na verejné zdravotné poistenie (ďalej len "vyhláška"), ktorá upravuje spôsob spracovania a výpočtu ročného zúčtovania zdravotnou poisťovňou.
Ak zamestnávateľ, samostatne zárobkovo činná osoba alebo samoplatiteľ nepredložia príslušnej zdravotnej poisťovni do 31. 5. 2014 podklady pre správny výpočet preddavku na poistné, zdravotná poisťovňa mu predpíše vyšší preddavok. Ten vychádza z priemernej mesačnej mzdy (v zmysle § 20 ods. 4 a 5 zákona) a teda je vo výške 110,04 € mesačne (minimálna výška preddavku u samoplatiteľa alebo samostatne zárobkovo činnej osoby v roku 2013 bola 55,02 €). Takto vyčíslené preddavky zdravotná poisťovňa zúčtuje v rámci RZ a vystaví na ne výkaz nedoplatkov, ktorý sa stane exekučným titulom.
Poistenci, ktorí mali v roku 2013 príjmy z osobnej asistencie majú do 31.05. 2014 povinnosť oznámiť príslušnej zdravotnej poisťovni tieto príjmy.
Poistenci, ktorí mali v roku 2013 vyplatené dividendy za účtovné obdobie roku 2011, 2012 a dividendy za účtovné obdobie roku 2013, ktoré boli vyplatené právnickou osobou so sídlom mimo územia SR, majú povinnosť oznámiť tieto príjmy taktiež do 31.05.2014.
VšZP pre Vás pripravila tlačivo „Oznámenie o príjmoch za rok 2013 “, na ktorom môžete tieto príjmy oznámiť.
Tlačivo vypĺňajú a odovzdávajú poistenci, ktorí mali v roku 2013 tieto príjmy:
príjmy podľa §10b ods. 1 písm. e) zákona č. 580/2004 Z. z. o zdravotnom poistení - tzv. dividendy (príjmy podľa § 3 ods. 2 písm. c) a § 5 ods. 7 písm. i) zákona č. 595/2003 Z. z. o dani z príjmov v znení neskorších predpisov), pričom povinnosť oznámiť ich vyplatenie sa vzťahuje na dividendy vyplácané zo zisku dosiahnutého v účtovnom období od 01.01.2011 do 31.12.2012
príjmy podľa §10b ods. 1 písm. e) zákona č. 580/2004 Z. z. o zdravotnom poistení - tzv. dividendy (príjmy podľa § 3 ods. 2 písm. c) a § 5 ods. 7 písm. i) zákona č. 595/2003 Z. z. o dani z príjmov v znení neskorších predpisov) vyplácané zo zisku dosiahnutého v účtovnom období, ktoré sa začalo po 01.01.2013, ak boli vyplatené právnickou osobou, ktorá vypláca dividendy a nemá sídlo na území Slovenskej republiky,
príjmy z výkonu činnosti osobného asistenta.
Pre správne oznámenie výsledkov ročného zúčtovania, ako aj pre správne vyplatenie preplatkov z ročného zúčtovania je nevyhnutné, aby si poistenci a platitelia poistného plnili oznamovacie povinnosti. Vyhnú sa tak prípadným komplikáciám, že im zdravotná poisťovňa oznámi výsledok ročného zúčtovania na nesprávnu adresu ,resp. zašle preplatok na nesprávne číslo účtu.
Poistenec Juraj bol zamestnaný od 1. januára do 30. júna 2013 a počas zamestnania mal kolísavý príjem. Splnil podmienku pre vykonanie ročného zúčtovania poistného za rok 2013. Nesplnil si ale oznamovaciu povinnosť a od 1. júla do 31. decembra 2013 si nenahlásil v zdravotnej poisťovni platiteľa poistného. Jurajovi sa tak za obdobie od 1. júla do 31. decembra 2013 určí preddavok v zmysle §20 ods. 4 a 5 zákona č. 580/2004 zákona nasledovne:
14% z priemernej mesačnej mzdy za rok 2011 (786,00 €) = 110,04 € (preddavok na poistné/mesiac)
07/2013 110,04
08/2013 110,04
09/2013 110,04
10/2013 110,04
11/2013 110,04
12/2013 110,04
Poistenec Dušan bol zamestnaný od 1. januára do 30. júna 2013 a počas zamestnania mal kolísavý príjem. Splnil podmienku pre vykonanie ročného zúčtovania poistného za rok 2013. Zároveň si splnil aj oznamovaciu povinnosť a od 1. júla do 31. decembra 2013 sa v zdravotnej poisťovni nahlásil ako samoplatiteľ, nakoľko nemal iného platiteľa poistného. Dušanovi bude za obdobie od 1. júla do 31. decembra 2013 určený minimálny preddavok:
14% z minimálneho základu (393,00 €) = 55,02 € (preddavok na poistné/mesiac)
07/2013 55,02
08/2013 55,02
09/2013 55,02
10/2013 55,02
11/2013 55,02
12/2013 55,02
Z uvedených príkladov vyplýva, že poistenec Juraj (príklad č. 1), ktorý si nesplnil oznamovacie povinnosti v roku 2013 a splnil podmienku pre vykonanie ročného zúčtovania poistného za rok 2013, uhradí za obdobie, kedy si nesplnil oznamovaciu povinnosť celkovo o 330,12 € viac ako poistenec Dušan (príklad č.2), ktorý rovnako splnil podmienku pre vykonanie ročného zúčtovania a bol samoplatiteľom rovnaké obdobie (6 mesiacov), ale splnil si oznamovaciu povinnosť.
* priemernou mesačnou mzdou sa rozumie priemerná mesačná mzda zamestnanca v hospodárstve Slovenskej republiky zistená Štatistickým úradom Slovenskej republiky za kalendárny rok, ktorý dva roky predchádza rozhodujúcemu obdobiu t. j. pre rok 2013 priemerná mesačná mzda z roku 2011.
Zmeny v ročnom zúčtovaní za rok 2013
V ročnom zúčtovaní za rok 2013 budú zdravotné poisťovne po prvýkrát zúčtovávať aj preddavky na poistné, ktoré vykázal a odviedol za poistenca platiteľ dividend .
Ide o dividendy za účtovné obdobie roku 2013, ktoré vyplatila právnická osoba so sídlom na území Slovenskej republiky, teda platiteľ dividend. Platiteľ dividend má povinnosť vykázať príslušnej zdravotnej poisťovni celkovú výšku vyplatených dividend a preddavky na poistné do ôsmeho dňa po uplynutí kalendárneho mesiaca, v ktorom boli dividendy vyplatené. Tieto vstupujú do vymeriavacieho základu pre výpočet ročného zúčtovania.
Novelou zákona č. 580/2004 Z. z. o zdravotnom poistení sa pri dividendách za rok 2013 a nasledujúce nebude uplatňovať samostatný ročný vymeriavací základ, ale tak ako pri ostatných príjmoch, 60-násobok priemernej mesačnej mzdy.
Upozornenie: V prípade, že platiteľ dividend neuhradil preddavok na poistné z dividend, poistenec sa nemusí báť, že nedoplatok bude zdravotná poisťovňa požadovať od neho.
Za vyňaté príjmy sa budú považovať výnosy z dlhopisov
Na účely vykonania RZ za rok 2013 sa za zárobkovú činnosť nepovažujú výnosy z dlhopisov, ktoré sú súčasťou základu dane podľa § 7 zákona o dani z príjmov.
príjmy zo závislej činnosti - príjmy zdaňované podľa § 5 ods.1 písm. a) až h), j) a k) a ods. 2 a 3 zákona o dani z príjmov okrem zákonom stanovených výnimiek.
kapitálové príjmy – príjmy zdaňované podľa § 7 zákona o dani z príjmov okrem výnosov z dlhopisov.
V RZ za rok 2013 sa zúčtovávajú dividendy, ktoré boli vyplatené v roku 2013 zo zisku za účtovné obdobie roku 2011, 2012 a 2013.
Vyplatené dividendy za tieto účtovné obdobia oznamuje zdravotnej poisťovni poistenec, a to do 31. mája 2014.
Do vymeriavacieho základu sa zahŕňa príjem, ktorý presiahne sumu minimálneho základu platného v čase vyplatenia príjmu (minimálnym základom je 50 % z priemernej mesačnej mzdy spred dvoch rokov). Pre rok 2013 je to suma 393,00 Eur.
Príklad: Poistenec mal v roku 2013 vyplatené podiely zo zisku za rok 2012 v celkovej sume 20 393,00 Eur. Do vymeriavacieho základu sa zahrnie len suma 20 000,00 Eur. Túto sumu (20 000,00 Eur) uvedie poistenec aj na tlačive Oznámenie o príjmoch za rok 2013.
Preddavok na poistné vykazuje platiteľ dividend do ôsmeho dňa po uplynutí kalendárneho mesiaca, v ktorom boli dividendy vyplatené a do tohto dňa je preddavok aj zároveň splatný.
Výšku vyplatených dividend oznamuje zdravotnej poisťovni poistenec do 31. mája 2014
Príklad: Poistenec mal v roku 2013 vyplatené podiely zo zisku za rok 2013 od právnickej osoby so sídlom mimo územia SR v celkovej sume 5 000,00 Eur. Do vymeriavacieho základu sa zahrnie suma 5 000,00 Eur. Túto sumu (5 000,00 Eur) uvedie poistenec aj na tlačive Oznámenie o príjmoch za rok 2013.
mal viacero zamestnávateľov a príjem u všetkých za všetky mesiace je väčší ako päťnásobok priemernej mesačnej mzdy
ak mal príjmy zo zárobkovej činnosti podľa § 10b ods. 1 zákona a splnil aspoň jednu podmienku na vykonanie RZ
u SZČO údaj o výške preddavku na poistné, ktorý je SZČO povinná odvádzať od 01.01.2015
Vyhláška MZ SR č. 116/2014 Z. z. [127,35 kB]
Oznámenie o príjmoch za rok 2013 [79,51 kB]

References: § 20
 §10
 § 3
 § 5
 §10
 § 3
 § 5
 §20
 § 7
 § 5
 § 7
 § 10